钦定古今图书集成/明伦汇编/闺媛典/第133卷 > 蔡珙妻刘德馨
## 钦定古今图书集成/明伦汇编/闺媛典/第133卷 > 蔡珙妻刘德馨

按《漳浦县志》：刘德馨，名稚，镇海人，适诸生蔡珙。珙客
死远方，刘年二十馀，闻讣恸绝者再。一日，拜哭灵前欲死，翁曰：“一死非难，立孤难耳。且吾二人老，惟若能
孝，若存，即吾儿存矣。”德馨遂如命抚孤，饮食衣服皆
出十指。晚年以所积置田若干亩，以奉先祭，曰：“此先
夫志也。”